CELEX: 32018D0340
Language: el
Date: 2018-03-06 00:00:00
Title: Απόφαση (ΚΕΠΠΑ) 2018/340 του Συμβουλίου, της 6ης Μαρτίου 2018, για την κατάρτιση του καταλόγου των έργων που θα αναπτυχθούν στο πλαίσιο της μόνιμης διαρθρωμένης συνεργασίας (PESCO)

8.3.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 65/24
            
         ΑΠΌΦΑΣΗ (ΚΕΠΠΑ) 2018/340 ΤΟΥ ΣΥΜΒΟΥΛΊΟΥ
   της 6ης Μαρτίου 2018
   για την κατάρτιση του καταλόγου των έργων που θα αναπτυχθούν στο πλαίσιο της μόνιμης διαρθρωμένης συνεργασίας (PESCO)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση και ιδίως το άρθρο 46 παράγραφος 6,
   Έχοντας υπόψη την απόφαση (ΚΕΠΠΑ) 2017/2315 του Συμβουλίου, της 11ης Δεκεμβρίου 2017, για τη θεσμοθέτηση μόνιμης διαρθρωμένης συνεργασίας (PESCO) και την κατάρτιση του καταλόγου των συμμετεχόντων κρατών μελών (1),
   Έχοντας υπόψη την πρόταση της Ομοσπονδιακής Δημοκρατίας της Γερμανίας, του Βασιλείου της Ισπανίας, της Γαλλικής Δημοκρατίας και της Ιταλικής Δημοκρατίας,
   Εκτιμώντας τα ακόλουθα:
   
               (1)
            
            
               Στις 11 Δεκεμβρίου 2017, το Συμβούλιο εξέδωσε την απόφαση (ΚΕΠΠΑ) 2017/2315.
            
         
               (2)
            
            
               Το άρθρο 4 παράγραφος 2 στοιχείο ε) της εν λόγω απόφασης προβλέπει ότι το Συμβούλιο εκδίδει απόφαση ή σύσταση για την κατάρτιση του καταλόγου των έργων που θα αναπτυχθούν στο πλαίσιο της μόνιμης διαρθρωμένης συνεργασίας (PESCO), όπου θα αντικατοπτρίζονται τόσο η στήριξη της ανάπτυξης δυνατοτήτων όσο και η πρόβλεψη ουσιαστικής συνδρομής σε μέσα και δυνατότητες για τις επιχειρήσεις και τις αποστολές της Κοινής Ευρωπαϊκής Πολιτικής Ασφάλειας και Άμυνας.
            
         
               (3)
            
            
               Στις 11 Δεκεμβρίου 2017, τα κράτη μέλη που συμμετέχουν στην PESCO εξέδωσαν δήλωση με την οποία χαιρετίζουν την πολιτική συμφωνία και καταρτίζουν αρχικό κατάλογο 17 έργων που θα αναληφθούν στο πλαίσιο της PESCO, βασιζόμενα σε προτάσεις έργων που είχαν παρουσιαστεί. Η εν λόγω δήλωση εκδόθηκε προκειμένου να ληφθεί επίσημη απόφαση από το Συμβούλιο νωρίς το 2018, σύμφωνα με το άρθρο 46, παράγραφος 6 της Συνθήκης για την Ευρωπαϊκή Ένωση και του άρθρου 5 της απόφασης (ΚΕΠΠΑ) 2017/2315.
            
         
               (4)
            
            
               Το άρθρο 5 παράγραφος 2, δεύτερο εδάφιο της απόφασης (ΚΕΠΠΑ) 2017/2315 ορίζει ότι ο κατάλογος των μελών του έργου για κάθε επιμέρους έργο πρέπει να επισυνάπτεται στην απόφαση του Συμβουλίου που αναφέρεται στο άρθρο 4, παράγραφος 2, στοιχείο ε).
            
         
               (5)
            
            
               Προκειμένου να διασφαλιστεί η συνέπεια, η υλοποίηση όλων των έργων της PESCO θα βασίζεται στο κοινό σύνολο κανόνων διακυβέρνησης για έργα, συμπεριλαμβανομένων μεταξύ άλλων κανόνων για το ρόλο των παρατηρητών κατά περίπτωση, το οποίο θα θεσπιστεί δυνάμει του άρθρου 4 παράγραφος 2 στοιχείο στ) της απόφασης (ΚΕΠΠΑ) 2017/2315, και το οποίο τα κράτη μέλη που συμμετέχουν σε ένα επιμέρους έργο μπορούν να προσαρμόζουν, όπως απαιτείται για το εν λόγω έργο.
            
         
               (6)
            
            
               Κατά συνέπεια, το Συμβούλιο θα πρέπει να εκδώσει απόφαση για την κατάρτιση του καταλόγου των έργων που θα αναπτυχθούν στο πλαίσιο της PESCO,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Τα ακόλουθα έργα αναπτύσσονται στο πλαίσιο της PESCO:
   
               1.
            
            
               ευρωπαϊκή ιατρική διοίκηση·
            
         
               2.
            
            
               ευρωπαϊκή ασφαλής ραδιοεπικοινωνία μέσω λογισμικού (ESSOR)·
            
         
               3.
            
            
               δίκτυο κέντρων υλικοτεχνικής υποστήριξης στην Ευρώπη και υποστήριξης επιχειρήσεων·
            
         
               4.
            
            
               στρατιωτική κινητικότητα·
            
         
               5.
            
            
               κέντρο ικανοτήτων για εκπαιδευτικές αποστολές της Ευρωπαϊκής Ένωσης (EU TMCC)·
            
         
               6.
            
            
               ευρωπαϊκό κέντρο πιστοποίησης εκπαίδευσης για τους ευρωπαϊκούς στρατούς·
            
         
               7.
            
            
               επιχειρησιακή λειτουργία για την ενέργεια (EOF)·
            
         
               8.
            
            
               αναπτύξιμος στρατιωτικός μηχανισμός δυνατοτήτων παροχής βοήθειας σε περίπτωση καταστροφής·
            
         
               9.
            
            
               θαλάσσια (ημι)αυτόματα συστήματα κατά των ναρκών (MAS MCM)·
            
         
               10.
            
            
               εποπτεία και προστασία λιμένων και θαλασσών (HARMSPRO)·
            
         
               11.
            
            
               αναβάθμιση της θαλάσσιας εποπτείας·
            
         
               12.
            
            
               πλατφόρμα ανταλλαγής πληροφοριών για την αντιμετώπιση απειλών και συμβάντων στον κυβερνοχώρο·
            
         
               13.
            
            
               ομάδες ταχείας αντίδρασης για τον κυβερνοχώρο και αμοιβαία συνδρομή στην ασφάλεια στον κυβερνοχώρο·
            
         
               14.
            
            
               σύστημα στρατηγικής διοίκησης και ελέγχου (C2) για αποστολές και επιχειρήσεις ΚΠΑΑ·
            
         
               15.
            
            
               τεθωρακισμένο όχημα μάχης πεζικού/αμφίβιο όχημα εφόδου/ελαφρύ τεθωρακισμένο όχημα·
            
         
               16.
            
            
               υποστήριξη με έμμεσα πυρά (EuroArtillery)·
            
         
               17.
            
            
               επιχειρησιακός πυρήνας αντιμετώπισης κρίσεων EUFOR (EUFOR CROC).
            
         Άρθρο 2
   Ο κατάλογος των μελών κάθε επιμέρους έργου ορίζεται στο παράρτημα.
   Άρθρο 3
   Η παρούσα απόφαση αρχίζει να ισχύει από την ημερομηνία της έκδοσής της.
   
      Βρυξέλλες, 6 Μαρτίου 2018.
      
         
            Για το Συμβούλιο
         
         
            H Πρόεδρος
         
         F. MOGHERINI
      
   
   
      (1)  ΕΕ L 331 της 14.12.2017, σ. 57.
   
      ΠΑΡΑΡΤΗΜΑ
      
         Κατάλογος των μελών κάθε επιμέρους έργου
      
      
                  Έργο
               
               
                  Μέλη του έργου
               
            
                  
                              1.
                           
                           
                              Ευρωπαϊκή ιατρική διοίκηση
                           
                        
               
                  Γερμανία, Τσεχική Δημοκρατία, Ισπανία, Γαλλία, Ιταλία, Κάτω Χώρες, Ρουμανία, Σλοβακία, Σουηδία
               
            
                  
                              2.
                           
                           
                              Ευρωπαϊκή ασφαλής ραδιοεπικοινωνία μέσω λογισμικού (ESSOR)
                           
                        
               
                  Γαλλία, Βέλγιο, Γερμανία, Ιταλία, Κάτω Χώρες, Πολωνία, Πορτογαλία, Φινλανδία
               
            
                  
                              3.
                           
                           
                              Δίκτυο κέντρων υλικοτεχνικής υποστήριξης στην Ευρώπη και υποστήριξης επιχειρήσεων
                           
                        
               
                  Γερμανία, Βέλγιο, Βουλγαρία, Ελλάδα, Ισπανία, Γαλλία, Κροατία, Ιταλία, Κύπρος, Ουγγαρία, Κάτω Χώρες, Σλοβενία, Σλοβακία
               
            
                  
                              4.
                           
                           
                              Στρατιωτική κινητικότητα
                           
                        
               
                  Κάτω Χώρες, Βέλγιο, Βουλγαρία, Τσεχική Δημοκρατία, Γερμανία, Εσθονία, Ελλάδα, Ισπανία, Γαλλία, Κροατία, Ιταλία, Κύπρος, Λετονία, Λιθουανία, Λουξεμβούργο, Ουγγαρία, Αυστρία, Πολωνία, Πορτογαλία, Ρουμανία, Σλοβενία, Σλοβακία, Φινλανδία, Σουηδία
               
            
                  
                              5.
                           
                           
                              Κέντρο ικανοτήτων για εκπαιδευτικές αποστολές της Ευρωπαϊκής Ένωσης (EUTM CC)
                           
                        
               
                  Γερμανία, Βέλγιο, Τσεχική Δημοκρατία, Ιρλανδία, Ισπανία, Γαλλία, Ιταλία, Κύπρος, Λουξεμβούργο, Κάτω Χώρες, Αυστρία, Ρουμανία, Σουηδία
               
            
                  
                              6.
                           
                           
                              Ευρωπαϊκό κέντρο πιστοποίησης εκπαίδευσης για τους ευρωπαϊκούς στρατούς
                           
                        
               
                  Ιταλία, Ελλάδα
               
            
                  
                              7.
                           
                           
                              Επιχειρησιακή λειτουργία για την ενέργεια (EOF)
                           
                        
               
                  Γαλλία, Βέλγιο, Ισπανία, Ιταλία
               
            
                  
                              8.
                           
                           
                              Αναπτύξιμος στρατιωτικός μηχανισμός δυνατοτήτων παροχής βοήθειας σε περίπτωση καταστροφής
                           
                        
               
                  Ιταλία, Ελλάδα, Ισπανία, Κροατία, Αυστρία
               
            
                  
                              9.
                           
                           
                              Θαλάσσια (ημι)αυτόματα συστήματα κατά των ναρκών (MAS MCM)
                           
                        
               
                  Βέλγιο, Ελλάδα, Λετονία, Κάτω Χώρες, Πορτογαλία, Ρουμανία
               
            
                  
                              10.
                           
                           
                              Εποπτεία και προστασία λιμένων και θαλασσών (HARMSPRO)
                           
                        
               
                  Ιταλία, Ελλάδα, Ισπανία, Πορτογαλία
               
            
                  
                              11.
                           
                           
                              Αναβάθμιση της θαλάσσιας εποπτείας
                           
                        
               
                  Ελλάδα, Βουλγαρία, Ιρλανδία, Ισπανία, Κροατία, Ιταλία, Κύπρος
               
            
                  
                              12.
                           
                           
                              Πλατφόρμα ανταλλαγής πληροφοριών για την αντιμετώπιση απειλών και συμβάντων στον κυβερνοχώρο
                           
                        
               
                  Ελλάδα, Ισπανία, Ιταλία, Κύπρος, Ουγγαρία, Αυστρία, Πορτογαλία
               
            
                  
                              13.
                           
                           
                              Ομάδες ταχείας αντίδρασης για τον κυβερνοχώρο και αμοιβαία συνδρομή στην ασφάλεια στον κυβερνοχώρο
                           
                        
               
                  Λιθουανία, Ισπανία, Γαλλία, Κροατία, Κάτω Χώρες, Ρουμανία, Φινλανδία
               
            
                  
                              14.
                           
                           
                              Σύστημα στρατηγικής διοίκησης και ελέγχου (C2) για αποστολές και επιχειρήσεις ΚΠΑΑ
                           
                        
               
                  Ισπανία, Γερμανία, Ιταλία, Πορτογαλία
               
            
                  
                              15.
                           
                           
                              Τεθωρακισμένο όχημα μάχης πεζικού/αμφίβιο όχημα εφόδου/ελαφρύ τεθωρακισμένο όχημα
                           
                        
               
                  Ιταλία, Ελλάδα, Σλοβακία
               
            
                  
                              16.
                           
                           
                              Υποστήριξη με έμμεσα πυρά (EuroArtillery)
                           
                        
               
                  Σλοβακία, Ιταλία
               
            
                  
                              17.
                           
                           
                              Επιχειρησιακός πυρήνας αντιμετώπισης κρίσεων EUFOR (EUFOR CROC)
                           
                        
               
                  Γερμανία, Ισπανία, Γαλλία, Ιταλία, Κύπρος